**ชื่อ CQI** การจัดทำเอกสารยินยอมรับการรักษากรณีผ่าฟันคุด   
**ชื่อผู้วิจัย** นายธันวา อินทรสุขสันติ **เลขที่บัตรประชาชน** 1-7599-00118-59-8  
**ประเภทผลงาน** CQI  
**หน่วยงาน**  กลุ่มงานทันตกรรม โรงพยาบาลห้วยผึ้ง  
**หลักการและเหตุผล**  
 สิทธิของผู้ป่วยที่จะรับการรักษาพยาบาลและปฏิเสธการรักษาพยาบาลเป็นสิทธิของประชาชนขั้นพื้นฐานประการหนึ่งที่ได้รับความคุ้มครองตามระบอบประชาธิปไตย โดยสิทธิดังกล่าวมีหลักฐานพื้นฐานสืบเนื่องจากสิทธิของบุคคลที่จะกำหนดชีวิตตนเอง (right to self-determination) ภายใต้หลักเสรีนิยม (principle of autonomy) เป็นผลให้ผู้ให้บริการทางการแพทย์ต้องได้รับความยินยอมจากผู้ป่วยก่อนการให้บริการ และหากผู้ป่วยปฏิเสธไม่รับการรักษาพยาบาล ผู้ให้บริการจะให้บริการนั้นไม่ได้ เว้นแต่การปฏิเสธนั้นจะขัดต่อหลักศักดิ์ศรีความเป็นมนุษย์ (principle of human dignity) แต่ในบางกรณี ผู้ให้บริการอาจต้องให้การรักษาพยาบาลแม้จะไม่ได้รับความยินยอมจากผู้ป่วยอย่างถูกต้องตามกฎหมายซึ่งไม่ว่าจะการรักษาพยาบาลดังกล่าวจะได้รับความยินยอมจากผู้ป่วยหรือไม่ก็ตาม ผู้ให้บริการต้องปฏิบัติภายใต้หลักประโยชน์นิยมหรือหลักการทำความดี (principle of beneficence) เพื่อประโยชน์สูงสุดของผู้ป่วย  
 การผ่าฟันคุด ถือเป็นหัตถการที่มีความเสี่ยงสูง ของกลุ่มงานทันตกรรม ตามมาตรฐาน Dental Safety Goals ได้ระบุว่า การผ่าฟันคุด ผู้ป่วยต้องได้รับข้อมูล การทำหัตถการ ความเสี่ยงที่อาจจะเกิดขึ้น และ ต้องเซ็นเอกสารยินยอมรับการผ่าฟันคุด ด้วย  
 กลุ่มงานทันตกรรม โรงพยาบาลห้วยผึ้ง จึงจัดทำเอกสารยินยอมรับการรักษากรณีผ่าฟันคุด โดยอ้างอิงจากโรงพยาบาลที่มีมาตรฐาน ที่ได้อธิบายครอบคลุมความเสี่ยงต่างๆ ตามเอกสารแนบท้าย

**วัตถุประสงค์** เพื่อสื่อสารและได้รับความยินยอม จากผู้ป่วย หรือ ผู้ปกครอง กรณีผ่าฟันคุด   
**กลุ่มเป้าหมาย**  ผู้ป่วย ที่มารับบริการผ่าฟันคุด  
**เครื่องมือ**  เอกสารยินยอมรับการรักษากรณีผ่าฟันคุด  
**ขั้นตอนการดำเนินงาน**

1. การจัดทำเอกสารยินยอมรับการรักษากรณีผ่าฟันคุด
2. ฝึกอบรมเจ้าหน้าที่ ในการให้ข้อมูล ต่างๆ แก่ผู้ป่วย ก่อนทำหัตถการ พร้อมให้ผู้ป่วยเซ็นยินยอม

**ผลการศึกษา**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ลำดับ | ตัวชี้วัด | เป้าหมาย | ต.ค. | พ.ย. | ธ.ค. | ม.ค. | ก.พ. | มี.ค. | เม.ย. |
| 1 | จำนวนเคสผ่าฟันคุด | - | 3 | 4 | 3 | 6 | 4 | 7 | 11 |
| 2 | ร้อยละเคสผ่าฟันคุด ที่มีเอกสารยินยอม | 100 | 100 | 100 | 100 | 100 | 100 | 100 | 100 |

จากการดำเนินการ จะเห็นได้ว่า เคสผ่าฟันคุดทุกเคส มีเอกสารยินยอม ผู้ป่วยได้รับทราบข้อมูล  
ความเสี่ยง ก่อนทำหัตถการ ทุกเคส

**ข้อเสนอแนะ**

บางครั้งจำเป็นต้องทำหัตถการที่มีความเสี่ยง เพื่อรักษาโรคผู้ป่วย แต่ผู้ป่วยมีสิทธิพื้นฐาน คือสิทธิของบุคคลที่จะกำหนดชีวิตตนเอง ดังนั้น บุคลากรทางการแพทย์ ควรให้ข้อมูลการทำหัตถการ รวมถึงความเสี่ยงต่างๆ เพื่อให้ผู้ป่วย ตัดสินใจ และเซ็นเอกสารยินยอม